Déné babagan nginjen isèn-isèné é-mail, cukup diatur mligi tumrapé sing disujanani dadi téroris, lan uga para durjana sing seneng njarah dhuwité rakyat, yaiku sing pada seneng korupsi. Téroris lan tukang korupsi (koruptor), dosané padha: nyengsarakaké rakyat, bangsa lan negara. Aja nganti kedadèn, undhang-undhang cybercrime dadi saranané panguwasa kanggo ngindhik urusané wargani, utawa (nyilih tembungé Mbah Basiyo) memata-matai rakyaté dhéwé.
